cyanic-selkie/wikianc huggingface dataset:
பருத்தித்துறை நகரசபை
பருத்தித்துறை நகரசபை இலங்கையின் யாழ்ப்பாண மாவட்டத்தில் உள்ள பருத்தித்துறை நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.
1983 உள்ளூராட்சித் தேர்தல்கள்
18 மே 1983 இல் இடம்பெற்ற தேர்தல் முடிவுகள்:
1998 உள்ளூராட்சித் தேர்தல்கள்
29 சனவரி 1998 இடம் பெற்ற தேர்தல் முடிவுகள்:
2011 உள்ளூராட்சித் தேர்தல்கள்
23 யூலை 2011 அன்று இடம் பெற்ற தேர்தல் முடிவுகள்:
2018 உள்ளூராட்சித் தேர்தல்கள்
10 பெப்ரவரி 2018 அன்று இடம்பெற்ற தேர்தல் முடிவுகள்:
இவற்றையும் பார்க்கவும்
பகுப்பு:இலங்கை நகரசபைகள்
எம். ஜி. சக்கரபாணி
'''எம். ஜி. சக்கரபாணி என்றறியப்படும் மருதூர் கோபாலன் சக்கரபாணி''' (13 சனவரி 1911 – 17 ஆகஸ்ட் 1986) தமிழ்த் திரைப்பட நடிகராவார். இவர் எம். ஜி. ஆரின் மூத்த சகோதரர் என்பதால், ஏட்டன் (மூத்த சகோதரன்) எனும் பெயராலும் குறிப்பிடப்பட்டார்.
இறப்பு
சக்ரபாணி 17 ஆகஸ்ட் 1986 அன்று தனது 75 வயதில் இறந்தார். இறக்கும் போது, ​​அவருக்கு இரண்டாவது மனைவி மீனாட்சி சக்ரபாணி மற்றும் அவர்களது ஏழு மகன்கள் மற்றும் மூன்று மகள்கள் என பத்து பிள்ளைகள் இருந்தனர்.
வெளி இணைப்புகள்
பகுப்பு:1911 பிறப்புகள் பகுப்பு:1986 இறப்புகள் பகுப்பு:தமிழ்த் திரைப்பட நடிகர்கள்
சினேகா
பிறப்பும் கல்வியும்
சினேகா தமிழ்நாட்டில் இராசாராம் பத்மாவதி தம்பதியினருக்கு சுகாசினியாகப் பிறந்தார். இவரின் குடும்பம் இவரின் பிறப்புக்குப் பிறகு ஐக்கிய அரபு அமீரகத்தில் ஷார்ஜாக்குச் சென்றது, அங்கு அவர் ஓன் ஆங்கில உயர்நிலை பள்ளியில் படிப்பை முடித்தார். பின்னர் அவர் குடும்பத்தினர் தமிழ்நாட்டில் உள்ள பண்ருட்டி என்னும் ஊரில் குடியேறினர். அங்கே இவருக்கு சொந்தமாக திருமண மண்டபம் ஒன்றும் உள்ளது.
திரைப்பட வாழ்கை
சினேகா முதலில் மலையாளத்தில் இங்கனே ஒரு நீல பாக்ஷி என்ற படத்தில் நடனமாடி நடித்துள்ளார். பின்னர் தமிழ் படங்களில் கவனம் செலுத்தினார். என்னவளே படத்தில் நடித்து புகழ் பெற தொடங்கினார். மம்மூட்டியுடன் ஆனந்தம் படத்தில் நடித்தார். இப்படத்தில் பல்லாங்குழியில் வட்டம் பார்த்தேன் பாடலில் நடித்து புகழ் பெற்றார். இதற்கு தமிழ்நாடு சிறந்த நடிகை விருது கிடைத்தது. தொடர்ந்து புன்னகை தேசம், உன்னை நினைத்து, விரும்புகிறேன் ஆகிய படங்களில் விருது பெற்றார். பார்த்திபன் கனவு, ஆட்டோகிராப் என்று சுமார் எழுபது படங்களில் நடித்துள்ளார்.
சொந்த வாழ்க்கை
2009 இல் சினேகா முதல் முறையாக பிரசன்னாவுடன்  அச்சமுண்டு அச்சமுண்டு படத்தில்  இணைந்தார். பின்னர், பிரசன்னா சினேகாவின் மாடலிங் நிகழ்ச்சிகளில் காணப்பட்டார். ஊடகங்களில் அதை வதந்தியாக மறுத்த போதிலும் நவம்பர் 9, 2011 அன்று பிரசன்னா தனது காதலை உறுதிப்படுத்தி மே 11, 2012 இல் அவர்கள் திருமணம் செய்து கொண்டனர். தற்போது சினேகா சென்னையில் கணவருடன் வசித்து வருகிறார். 2015 ஆகஸ்ட் 10 இல் இவர்களுக்கு  ஆண் குழந்தை பிறந்துள்ளது. அக்குழந்தைக்கு விஹான் என்று பெயர் சூட்டினார்கள். சினேகா தமது பெண் குழந்தைக்கு ஆத்யந்தா என்று பெயர் சூட்டியிருப்பதாக நடிகர் பிரசன்னா பேட்டி ஒன்றில் தெரிவித்திருந்தார்
விளம்பர மாடலிங் தொழில்
சரவண ஸ்டோர்ஸ், ஹார்லிக்ஸ், ஆஷிர்வாட் போன்ற பல விளம்பரங்களில் அவர் தோன்றினார். திருமணத்திற்குப் பின் சினேகா தன் கணவருடன் பிரசன்னாவுடன் இணைந்து யுனிவர்சல் விளம்பரங்களில் பணிபுரிந்தார், சென்னை சர்வதேச ஃபேஷன் வீக், சிட்னி ஸ்லேடன் பேஷன் வாரம் மற்றும் சென்னை மற்றும் மும்பையில் நடந்த பல நிகழ்ச்சிகளில் அவர் நடித்தார்.
பொது வாழ்வும் உதவியும்
விவசாயக் கடன்களை தள்ளுபடி செய்ய வேண்டும், காவிரி மேலாண்மை வாரியம் அமைக்க வேண்டும் உள்ளிட்ட கோரிக்கைகளை வலியுறுத்தி தமிழக விவசாயிகள் டெல்லியில் 41 நாளாக போராடினர். டெல்லியில் போராடிய விவசாய குடும்பத்தை சேர்ந்த 10 பேருக்கு நடிகர் பிரசன்னா, சினேகா தம்பதியினர் தலா ரூ.2 லட்சம் நிதியுதவி அளித்தனர். என்னுடைய சம்பளம் முழுவதும் கொடுக்கும் அளவுக்கு நான் ஊதியம் பெறவில்லை என்றாலும், இயன்றதைச் செய்து இன்பம் பெறும் முயற்சியாகவே நிதியுதவி அளித்துள்ளதாகவும், இதே போன்று நடிகர்கள் மட்டுமல்ல அனைத்துத் தரப்பினரும் நிதியுதவி அளிக்க முன் வர வேண்டும் என்று கேட்டுக் கொண்டார்.
வெளியிணைப்புகள்
பகுப்பு:தமிழ்த் திரைப்பட நடிகைகள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:தெலுங்குத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:பிலிம்பேர் விருதுகள் வென்றவர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:இந்தியத் திரைப்பட நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள்
2-ஐதராக்சி-4-மெத்தாக்சிபென்சால்டிகைடு
2-ஐதராக்சி-4-மெத்தாக்சிபென்சால்டிகைடு (2-Hydroxy-4-methoxybenzaldehyde) என்பது C8H8O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனாலிக் ஆல்டிகைடான வனில்லின் சேர்மத்தினுடைய ஒரு மாற்றியனாக 2-ஐதராக்சி-4-மெத்தாக்சிபென்சால்டிகைடு கருதப்படுகிறது. யூரோலித்தின்களில் ஒன்றான யூரொலித்தின் எம்7 சேர்மத்தை இதிலிருந்து தலைகீழ் எலக்ட்ரான் பற்றாக்குறை டையீல்சு-ஆல்டர் வினையின் வழியாக தயாரிக்கலாம்.
இலங்கை சட்டவாக்கப் பேரவைத் தேர்தல், 1911
பிரித்தானிய இலங்கையின் சட்டவாக்கப் பேரவைக்கான தேர்தல் (election to the Legislative Council of Ceylon) 1911 ஆம் ஆண்டில் இடம்பெற்றது.
பின்னணி
இலங்கையின் சட்டவாக்கப் பேரவை 1833 ஆம் ஆண்டில் கோல்புறூக்-கேமரன் ஆணைக்குழுவின் பரிந்துரைக்கேற்ப அமைக்கப்பட்டது. ஆரம்பத்தில் பிரித்தானிய ஆளுநர் உட்பட 16 உறுப்பினர்கள் அங்கம் வகித்தனர். இவர்களில் இலங்கை நிறைவேற்றுப் பேரவையின் ஐவர், நான்கு அரசாங்க அதிகாரிகள், மேலும் ஆறு பேர் அதிகாரபூர்வமற்ற உறுப்பினர்கள் (மூன்று ஐரோப்பியர், ஒரு சிங்களவர், ஒரு தமிழர், ஒரு பரங்கியர்) நியமிக்கப்பட்டனர்.
1889 இல் அதிகாரபூர்வமற்ற உறுப்பினர்களின் எண்ணிக்கை எட்டாக அதிகரிக்கப்பட்டது (மூன்று ஐரோப்பியர், ஒரு கீழைத்தேய சிங்களவர், ஒரு கண்டியச் சிங்களவர், ஒரு தமிழர், ஒரு சோனகர், ஒரு பரங்கியர்).
1910 ஆம் ஆண்டில் மொத்த உறுப்பினர்களின் எண்ணிக்கை 18 இலிருந்து 21 ஆக அதிகரிக்கப்பட்டது. இவர்களில் 11 பேர் அதிகாரபூர்வ உறுப்பினர்களும் 10 அதிகாரபூர்வமற்ற உறுப்பினர்களும் (இரண்டு தேர்ந்தெடுக்கப்பட்ட ஐரோப்பியர், ஒரு தேர்ந்தெடுக்கப்பட்ட பரங்கியர், ஒரு தேர்ந்தெடுக்கப்பட்ட இலங்கைக் கல்விமான், இரண்டு நியமனம் பெற்ற கீழைத்தேய சிங்களவர், இரண்டு நியமனம் பெற்ற தமிழர், ஒரு நியமனம் பெற்ற கண்டிச் சிங்களவர், ஒரு நியமனம் பெற்ற சோனகர்) ஆவர் மூவாயிரத்துக்கும் குறைவான இலங்கையர்கள் நான்கு அதிகாரபூர்வமற்ற உறுப்பினர்களுக்காக வாக்களிக்கத் தகுதி பெற்றனர்.
தேர்ந்தெடுக்கப்பட்ட அதிகாரபூர்வமற்ற உறுப்பினர்கள்
இலங்கை முழுவதற்கும் படித்த இலங்கையர் ஒருவரைத் தேர்ந்தெடுப்பதற்காகப் படித்தவர்களுக்கு மட்டுமே வாக்குரிமை வழங்கப்பட்டது. அந்நாளில் இலங்கை மக்கள்தொகையில் 4% மட்டுமே படித்தவர்களாக அங்கீகரிக்கப்பட்டனர். இதற்காக மருத்துவர் மார்க்கசு பெர்னாண்டோ, பொன். இராமநாதன் ஆகியோர் போட்டியிட்டனர். சிங்கள மக்களிடையே பெரும் செல்வாக்குப் பெற்றிருந்த இராமநாதன் பெரும்பான்மை வாக்குகளால் வெற்றி பெற்றார்.
அதிகாரபூர்வமற்ற நியமனப் பிரதிநிதிகள்
ஆறு பேர் உத்தியோகப்பற்றற்ற முறையில் நியமிக்கப்பட்டனர்.
மேற்கோள்கள்
பகுப்பு:இலங்கை சட்டவாக்கப் பேரவை பகுப்பு:இலங்கை தேர்தல்கள் பகுப்பு:1911 தேர்தல்கள் பகுப்பு:இலங்கை நாடாளுமன்றத் தேர்தல்கள்
வில்லவர்
வில்லவர் (Villavar) பண்டைய இந்தியாவின் தெற்குப் பகுதியான தமிழகத்தில் வசித்து வந்த வேட்டைக்காரர்கள் வில்லவர் என அழைக்கப்பட்டனர். வில்லவர் என்ற சொல் வில் ( ஆயுதம் ) என்ற தமிழ்ச் சொல்லிலிருந்து உருவானது. வில்லவர்கள் பெரும்பாலும் மலையடிவாரங்களிலும் காடுகளிலும் வாழ்ந்தனர். . சேர மன்னர்கள் வில்லவன் என்ற தலைப்பு பெயரைப் பயன்படுத்தினர். பிற்கால சேர வம்சத்தின் நிறுவனர் குலசேகரர் தன்னை "வில்லவர் கோன்", வில்லவர்களின் மன்னன் என்று அழைத்துக் கொண்டார். .
மேற்கோள்கள்
பகுப்பு:திராவிடர்
மூலவர்
சிவாலயங்களில்
சிவாலயங்களில் சிவபெருமானின் அருவுருவ வடிவமான லிங்கமே மூலவராக அமைக்கப்படுகிறது. இந்த லிங்கமானது தலவரலாறுகளில் எந்த எந்த தேவர்களும், முனிவர்களும், உயிரினங்களும் வணங்கினர் என்ற தகவல்களோடு இடம் பெறுகிறது. சில மூலவர் லிங்கங்களில் தலவரலாற்றுக்கு தக்கபடி, காயங்களோ, நிறம் மாறும் குணம் கொண்டவையாகவோ, சாய்ந்த நிலையிலோ காணப்படுகின்றன.
மேற்கோள்கள்
பகுப்பு:இந்துக் கோயில் கட்டிடக்கலை
அரசரடி கண்டன் தெரிசனம் தோப்பு அரசரடி கண்டன் சாஸ்தா கோயில்
அரசரடி கண்டன் தெரிசனம் தோப்பு அரசரடி கண்டன் சாஸ்தா கோயில் தமிழ்நாட்டில் கன்னியாகுமரி மாவட்டம், அரசரடி கண்டன் தெரிசனம் தோப்பு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அருமன் வாயு
சாதாரண நிலைமைகளில் நிறமற்ற, மணமற்ற, சுவையற்ற தன்மைகளைக் கொண்டு காணப்படும் ஒற்றை மூலகத்தாலான தாக்குதிறன் குறைந்த மூலகக் குழு அருமன் வாயுக்கள் (noble gases) ஆகும். இயற்கையில் காணப்படும் ஆறு அருமன் வாயுக்கள் ஈலியம் (He), நியான் (Ne), ஆர்கான் (Ar), கிரிப்தன் (Kr), செனான் (Xe), மற்றும் இரேடான் (Rn) ஆகியவையாகும்.
தனிம அட்டவணையில் குழு 18க்குரிய முதல் ஆறு மூலகங்களும் அருமன் வாயுக்களுக்குரிய இயல்புகளை காட்டுகின்றன. ஆனால் இதே கூட்டத்தில் ஏழாவது ஆவர்த்தனத்திற்குரிய மூலகமாகிய உனுனோக்டியம்(Uuo) அருமன் இயல்புகளைக் காட்டாது. பதிலாக குழு 14க்குரிய உனுக்குவடியம் அருமன் இயல்புகளைக் கொண்டுள்ளன.
அருமன் வாயுக்களின் இயல்புகள் பற்றி அணுக்கட்டமைப்பு பற்றிய புதிய கொள்கைகள் விளக்குகின்றன. இவற்றின் இறுதி இலத்திரன் ஒழுக்கு நிரம்பிய நிலையில் காணப்படும். இதன் காரணமாக இவை குறைந்தளவு இடைத்தாக்கங்களை கொண்டு காணப்படுகின்றன. இவற்றின் உருகுநிலை, கொதி நிலை என்பன நெருங்கிய வீச்சினுள்10 oC ஐ விடக் குறைந்த வேறுபட்டைக் கொண்டும் காணப்படுகின்றன. இவை சிறிய வெப்பநிலை வேறுபாட்டில் நீர்மநிலையை அடையக்கூடியதாகவும் உள்ளன.
மேற்கோள்கள்
பகுப்பு:தனிமக் குழுக்கள்
பல்காரியா
பல்கேரியா அல்லது பல்காரியா என்னும் நாடு (България, Bălgariya, ஒலிப்பு/பலுக்கல்: ), முறைப்படி பல்கேரியக் குடியரசு (Република България, Republika Bălgariya, ஒலிப்பு/பலுக்கல்: ) ஐரோப்பாவின் தென் கிழக்கே அமைந்துள்ளது.
இன்றைய பல்கேரியா ஐந்து நாடுகளுடன் எல்லை கொண்டுள்ளது.: வடக்கே டானூப் ஆற்றை ஒட்டி ருமேனியா, மேற்கே செர்பியாவும் மசிடோனியாவும், தெற்கே கிரீசும் துருக்கியும் கருங்கடலும்.
முற்காலத்தில் பல்கேரியாவில் திரேசியம் என்னும் இந்தோ-ஐரோப்பிய மொழி பேசிய திராசியர் வாழ்திருந்தனர். அதன் பின்னர் பழம் கிரேக்கர்களும், ரோமானியர்களும் இங்கு வாழ்ந்தனர். அதன் பின்னர் இடைக்காலத்தில் ஐரோப்பாவின் பலம்பொருந்திய பல்கேரியப் பேரரசு இங்கு நிறுவப்பட்டது. இதன் பயனாய் இலக்கியம் கலைப் பண்பாடுளின் தாக்கம்  பால்க்கன் பகுதியின் பெரும்பான்மையான இடங்களிலும், கிழக்கு ஐரோப்பாவின் சிலாவிக் மக்கள் இடையேயும் பரவியது. இரண்டாவது பல்காரியப் பேரரசின் வீழ்ச்சியின் பிறகு, பல்காரியா 5 நூற்றாண்டுகளுக்கு ஒட்டோமான் பேரரசுக்குக் கீழ் இருந்தது. பின்னர் 1878ல் பல்காரியா மேண்டும் அரசியல்சட்ட முடியாட்சியுடன் மீண்டும் நிறுவப்பட்டது. இதுவே மூன்றாவது பல்காரியப் பேரரசின் துவக்கம் என்று கூறப்படுகின்றது. இன்று பல்காரியா ஐரோப்பிய ஒன்றியத்தின் உள்ள ஒரு மக்களாட்சிப்படி அரசியல் சட்டக் குடியரசாக ஆளப்படும் ஒருங்கிணைந்த நாடு. இது நேட்டோ (NATO) கூட்டுப் பாதுகாப்பு அமைப்பின் உறுப்பினரான நாடுகளில் ஒன்று.
சொற்பிறப்பு
பல்கேரியா என்ற பெயர் பல்கேரியர்களிடமிருந்து பெறப்பட்டது, இது துருக்கிய தோற்றத்தின் ஒரு பழங்குடி நாடாகும். 4 ஆம் நூற்றாண்டுக்கு முன்பே, அவர்களின் பெயர் முழுமையாக அறியப்படவில்லை, கடினமாகவும் இல்லை, ஆனால் அது ப்ரோடோ-துர்க்கிக் வார்த்தையான புஷ்கா ("கலந்து", "ஷேக்", "கிளர்") மற்றும் அதன் வழித்தோன்றல் புல்காக் (" கிளர்ச்சி "," கோளாறு "). அர்த்தம் மேலும் "கிளர்ச்சி", "தூண்டுதல்" அல்லது "கோளாறு நிலையை உருவாக்குதல்" ஆகியவற்றிற்கு மேலும் நீட்டிக்கப்படலாம், அதாவது "தொந்தரவுகள்". 4 ஆம் நூற்றாண்டின் போது பண்டைய சீனாவில் "ஐந்து பார்பாரியன்" குழுக்களின் ஒரு பகுதியாக இருந்த புளுலோஜி "கலப்பு இனம்" மற்றும் "சிக்கல்களை உருவாக்கியவர்கள்" என சித்தரிக்கப்பட்டது,.
மேற்கோள்கள்
பகுப்பு:ஐரோப்பிய நாடுகள் பகுப்பு:பல்கேரியா பகுப்பு:ஐரோப்பிய ஒன்றிய நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
தட்சிண சித்ரா
தட்சிண சித்ரா தென்னிந்திய கலாச்சாரம்,  நுண்கலை, கட்டடக்கலை மற்றும் மக்களின் வாழ்க்கைமுறை ஆகியவற்றை விளக்கும் மையம் ஆகும். இது தமிழ்நாட்டில் சென்னையிலிருந்து புதுச்சேரி செல்லும் கிழக்கு கடற்கரை சாலையில் முட்டுக்காட்டில் அமைந்திருக்கிறது. சென்னையிலிருந்து சுமார் 25 கிலோமீட்டர் தொலைவில் அமைந்திருக்கும் இந்த பண்பாட்டு கலாச்சார மையம் சுமாராக 10 ஏக்கர் பரப்பளவில் அமைந்துள்ளது.
எஸ். அகஸ்தியர்
'''எஸ். அகஸ்தியர்''' (ஆகத்து 24, 1926 - டிசம்பர் 8, 1995) ஓர் ஈழத்து எழுத்தாளர். சிறுகதைகள், குறும் புதினங்கள், புதினங்கள், மேடை நாடகங்கள், ஆய்வுக் கட்டுரைகள் எனப் பல கோணங்களிலும் எழுதியவர். 1986 ஆம் ஆண்டில் புலம் பெயர்ந்து பிரான்சில் வாழ்ந்து வந்தார்.
தட்சிண சித்ரா
வெளி இணைப்புகள்
|தட்சிண சித்ரா இணையதளம்
எஸ். அகஸ்தியர்
வாழ்க்கைச் சுருக்கம்
அகஸ்தியர் யாழ்ப்பாணம், ஆனைக்கோட்டை என்ற கிராமத்தில் சவரிமுத்து, அன்னம்மாள் ஆகியோருக்கு மூன்றாவது மகனாகப் பிறந்தார். தனது 20வது அகவையில் கவிதை மூலம் எழுத்துலகிற்கு அறிமுகமானார். சுதந்திரனில் எழுதத் தொடங்கியவ்ர் தினகரன், வீரகேசரி, தினபதி, ஈழநாடு, மல்லிகை, சுடர் ஆகிய பத்திரிகைகளில் எழுதினார். எழுத்து, தீபம், கண்ணதாசன், கலைமகள், தாமரை போன்ற தமிழக இதழ்களும் இவரது சிறுகதைகளைப் பிரசுரித்தன. தாமரை இதழ் 1970 ஆம் ஆண்டில் இவருடைய படத்தை அட்டையில் பிரசுரித்தது.
தட்சிண சித்ரா
வெளி இணைப்புகள்
பகுப்பு:தமிழ் நாட்டுக் கட்டிடங்கள் பகுப்பு:தமிழ்நாட்டிலுள்ள அருங்காட்சியகங்கள் பகுப்பு:காஞ்சிபுரம் மாவட்டம்
எஸ். அகஸ்தியர்
உசாத்துணை
பகுப்பு:ஈழத்து எழுத்தாளர்கள் பகுப்பு:1926 பிறப்புகள் பகுப்பு:1995 இறப்புகள் பகுப்பு:யாழ்ப்பாணத்து நபர்கள்
சிந்துவெளி மொழி
சிந்துவெளி மொழி என்பது, கிமு 1,500 ஆண்டுக் காலப்பகுதிக்கு முன்னர் இன்றைய பாகிசுத்தான், இந்தியா ஆகிய நாடுகளுள் அடங்கியுள்ள பகுதிகளில் செழித்திருந்த சிந்துவெளி நாகரிக மக்கள் பேசிய மொழியைக் குறிக்கும். இந்த நாகரிகத்தின் முக்கிய நகரங்களான அரப்பா, மொகெஞ்சதாரோ என்பவற்றின் பெயர்களைத் தழுவி இம் மொழியை அரப்பா மொழி அல்லது மொகெஞ்சதாரோ மொழி என்றும் குறிப்பிடுவது உண்டு. சிந்துவெளி நாகரிகம் அதன் காலத்தில் ஒரு பரந்த நிலப்பரப்பில் உன்னத நிலையில் இருந்த ஒரு நாகரிகமாக இருந்தும், நகர அமைப்பு முதலியவற்றை நோக்கும்போது அவர்கள் அறிவிற் சிறந்து விளங்கியிருப்பர் என்று சொல்லக்கூடியதாக இருந்தும், குறிப்பிடத்தக்க அளவில் எழுத்துவடிவில் எந்தத் தகவல்களையும் இந்த நாகரிகம் விட்டுச் செல்லவில்லை. எழுத்து என்று சொல்லக்கூடிய அளவுக்குக் கிடைத்தவை பெரும்பாலும், வணிக முத்திரைகள் என்று அடையாளம் காணப்பட்ட முத்திரைகளில் காணப்படுபவை மட்டுமே. இந்த முத்திரைகளில் காணப்படும் குறியீட்டுத் தொடர்கள் மிகவும் நீளம் குறைந்தவை. ஆகக் கூடிய நீளம் கொண்டது 14 குறியீடுகளை மட்டுமே கொண்டுள்ளது. இவை தவிரச் சிந்துவெளி நாகரிக மக்களின் மொழி பற்றிய தகவல்கள் எதுவும் கிடைக்கவில்லை.
சிறிய அளவினதாக இருந்தும், பெரும் எண்ணிக்கையில் கிடைத்த இந்த முத்திரைகளை ஆதாரமாகக் கொண்டு சிந்து வெளி மக்களின் மொழிபற்றிய ஆய்வுகளை ஆய்வாளர்கள் மேற்கொண்டு வருகின்றனர். கிடைத்திருக்கும் தகவல்களைக் கொண்டு இந்த மொழியின் இயல்புகளை அறிந்து கொள்வதற்கு அவர்கள் முயன்று வருகிறார்கள். சிந்து வெளி முத்திரைகளை படிப்பதில் பூர்ணசந்திர ஜீவா அவர்களின் ஆய்வு முக்கிய மானது. அவர் சிந்துவெளி எழுத்து தமிழே எனவும் அது சித்திர எழுத்து மட்டுமே அல்ல என்றும் அது ஒலி நிலையான தனி எழுத்து மற்றும் கூட்டெழுத்துகள் சித்திர எழுத்துக்களை கொண்டது எனக் கூறி படித்து காட்டியுள்ளார்.அவரது ஆய்வுகள் நூலாகவும் Poornachandra jeeva எனும் முகநூல் பக்கத்திலும் வெளியிடப்பட்டுள்ளன.
பகுப்பு:சிந்துவெளி நாகரிகம்
கனீடா ஜலீல்
கனீடா ஜலீல் (Qanita Jalil, பிறப்பு: மார்ச்சு 21 1982), பாக்கித்தான்  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 பெண்கள் ஒருநாள் பன்னாட்டுத் துடுப்பாட்டப் போட்டிகளிலும்,  9 பெண்கள் இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2005 - 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:பாக்கித்தான் பெண்கள் துடுப்பாட்ட அணி பகுப்பு:வாழும் நபர்கள் பகுப்பு:1982 பிறப்புகள்
நிகழ்படம்
நிகழ்படம் அல்லது காணொளி (வீடியோ, video) என்பது ஒளி மற்றும் ஒலிக் கோப்புகளை ஒருங்கே இணைத்துக் காட்டும் தொழில்நுட்பம் ஆகும். நிகழ்படக் கோப்புகள் பைட்டுகளிலேயே அளவிடப்படுகிறது. நிகழ்படக் கோப்பு வடிவங்கள் 3GP, MP4, WMV, AVI, FLV போன்ற பெயர்களில் வகைப்படுத்தப்படுகின்றன. திரைப்படங்களும் தொலைக்காட்சியும் நிகழ்படக் காட்சிகளையே ஒளிபரப்புகின்றன. நிகழ்படத்தை பல படிவங்களின் தொகுப்பு எனவும் கூறலாம்.
ஆரியர்
ஆரியர் - சொல் வரலாறு
ஆரியர் என்ற சொல் சமஸ்கிருத மற்றும் ஈரானிய மொழிகளின் அடிப்படையில் அமைந்த ஆர்ய எனும் அடிச்சொல்லிலிருந்து மருவி வந்ததாக கருதப்படுகிறது. இச்சொல் முதன் முதலாக ரிக் வேத நூலில் காணப்படுகிறது. இந்நூலில் அடங்கியுள்ள செய்யுள்கள் இன்றைக்கு 3500 ஆண்டுகளுக்கு முன் எழுதப்பட்டவை எனக் கருதப்படுகிறது. ஆர்ய என்ற சொல் அய்ரிய என்ற இரானிய மொழிச் சொல்லுடன் உறவுடைய சொல்லாகும். இது சான்றோரையும், சான்றாண்மை என்ற பண்பையும் குறிக்கும் சொல்லாக ரிக் வேதத்தில் காணப்படுகிறது. ஆனால் இது தற்காலத்தில் மேன்மையான, புனிதமான போன்ற இன மேன்மையைக் குறிக்கும் ஒரு சொல்லாக மாற்றப்பட்டது. ஜெர்மனியில் இரண்டாம் உலகப்போரின் போது நாசிகளின் இனவாதத்தை அடுத்து இது ஒரு வெறுப்புக்குரிய சொல்லாகவும் மாறியது. நாசிகள் போரில் தோல்வியுற்றபோது ஆரியர் பற்றிய கருத்து ஐரோப்பாவில் கண்டனத்துக்கு இலக்காகி கைவிடப்படும் நிலை ஏற்பட்டது. எனினும், தெற்காசியாவில் குறிப்பாக பிரித்தானியர் ஆட்சி நீங்கிய பின்னர் ஆரியர் பற்றிய கருத்து புத்துயிர் பெற்றது.
நிகழ்படம்
வரலாறு
முதலாவது நேரடி நிகழ்ப்படம் பதிவு 1951ஆம் ஆண்டு தொலைகாட்சி நிகழ்ப்படம் மூலம் பதிவு செய்யப்பட்டது.
சாதனைகள் படைத்த தமிழ்த்திரைப்பட வரலாறு
சாதனைகள் படைத்த தமிழ்த்திரைப்பட வரலாறு, பிலிம் நியூஸ் ஆனந்தன் என்பவரால் 2004-ம் ஆண்டு வெளியிடப்பட்ட நூல். சுமார் 70 ஆண்டுகளுக்கும் மேலாக தென்னிந்திய திரைத்துறையில் வெளியான பல்லாயிரக் கணக்கான திரைப்படங்களைப் பற்றிய புள்ளி விவரங்கள், படங்கள் வெளியான ஆண்டு, மாதம், தேதி, நடிகர், நடிகைகள், இயக்குனர், இசையமைப்பாளர், ஒளிப்பதிவாளர் என்று அத்தனை விவரங்களையும் தொகுக்கப்பட்ட நூலாகும்.
ஆரியர்
இதனையும் பார்க்கவும்
தமிழ்நாட்டில் ஆரியர்
நிகழ்படம்
மேலும் படிக்க
காணொளிக்காட்சி
சாதனைகள் படைத்த தமிழ்த்திரைப்பட வரலாறு
"பிலிம் நியூஸ்” என்ற திரைப்படச் செய்தி நிறுவனத்தை நடத்தி வந்த ஆனந்தனிடம் இருந்த தமிழ்த்திரைப்பட செய்திக் கோப்புகளையும் ஆவணங்களையும் தொகுத்து நூலாக வெளியிட தமிழ்நாடு அரசு நிதியுதவி செய்தது. “சாதனை படைத்த தமிழ்த் திரைப்பட வரலாறு” என்ற பெயரில் இந்நூல் வெளியிடப்பட்டது.
வெளி இணைப்புகள்
பகுப்பு:நூல்கள் பற்றிய குறுங்கட்டுரைகள் பகுப்பு:2004 தமிழ் நூல்கள்
ஆரியர்
மேற்கோள்கள்
பகுப்பு:இந்திய இனக்குழுக்கள் பகுப்பு:சொற்பிறப்பியல்
சோபியா (இயந்திர மனிதன் - தானியங்கி)
thumb|[[பன்னாட்டுத் தொலைத்தொடர்பு ஒன்றியம், ஜெனீவாவில் நடைபெற்ற நன்மைக்கான செயற்கை நுண்ணறிவு உலக மாநாட்டில் (2018) பேசும் சோபியா]] சோபியா (Sophia), ஆன்சன் ரோபோடிக்ஸ் நிறுவனத்தால் உருவாக்கப்பட்ட மிகவும் மேம்பட்ட இயந்திர மனிதத் தானியங்கி படைப்பாகும். முனைவர். டேவிட் ஆன்சன் என்பவரால் 2013 ஆம் ஆண்டு ஆன்சன் தானியங்கியல் நிறுவனம் நிறுவப்பட்டது. இவரே இந்த நிறுவனத்தின் முதன்மை செயல் அலுவலரும் ஆவார்.
அக்டோபர் 2017இல் சோபியாவிற்கு சவுதி அரேபிய அரசு குடியுரிமை வழங்கியது. இதனால், உலகின் குடியுரிமை பெற்ற முதல் இயந்திர மனித தானியங்கி என்ற பெருமை சோபியாவிற்கு கிடைத்துள்ளது. நவம்பர் 2017 இல், சோபியா ஐக்கிய நாடுகள் வளர்ச்சித் திட்டத்தின் எப்பொழுதிற்கும் முதலான புதுமைகளின் வெற்றியாளர் என்ற பட்டம் வழங்கப்பட்டது. இந்தப் பட்டம் கிடைக்கப் பெற்ற முதல் மனிதரல்லாத ஒரு பொருள் இதுவேயாகும். .
மேற்கோள்கள்
பகுப்பு:தானியங்கிகள்
வேல்சு தேசிய காற்பந்து அணி
வேல்சு தேசிய காற்பந்து அணி (Wales national football team) என்பது பன்னாட்டு சங்கக் கால்பந்து போட்டிகளில் வேல்சைப் பிரதிநித்தித்துவப்படுத்தும் அணியாகும். இது வேல்சு கால்பந்துச் சங்கத்தினால் (FAW) நிருவகிக்கப்படுகிறது. இச்சங்கமே உலகின் மூன்றாவது மிகப் பழமையான கால்பந்து சங்கம் ஆகும்.
வேல்சு அணி ஐக்கிய இராச்சியத்தில் உள்ளடக்கப்பட்டிருந்தாலும், பன்னாட்டுப் போட்டிகளில் தனித்தே போட்டியிடுகிறது. ஆனாலும், ஒலிம்பிக் போட்டிகளில் ஐக்கிய இராச்சிய அணியில் போட்டியிடுகிறது.
வரலாற்றில், வேல்சு அணி இரண்டு தடவைகள் மட்டுமே பன்னாட்டு இறுதிச் சுற்றுப் போட்டிகளில் பங்குபற்றத் தகுதி பெற்றது. 1958 உலகக்கோப்பை காற்பந்து போட்டியில் காலிறுதிக்குத் தகுதி பெற்றது. யூரோ 2016 போட்டியில் விளையாடத் தகுதி பெற்றது.
வெளி இணைப்புகள்
பகுப்பு:வேல்சில் விளையாட்டு பகுப்பு:தேசியக் கால்பந்து அணிகள்
மமதா ரகுவீர் ஆசந்தா
மமதா ரகுவீர் ஆசந்தா (Mamatha Raghuveer Achanta பிறப்பு டிசம்பர் 19, 1967) ஒரு பெண்கள் மற்றும் குழந்தைகள் உரிமை ஆர்வலர் ஆவார். இவர் வாரங்கல் மாவட்டத்தின் குழந்தைகள் நலக் குழுவின் தலைவராகவும், குழந்தை உரிமைகள் பாதுகாப்புக்கான ஆந்திரப் பிரதேச மாநில ஆணையத்தின் உறுப்பினராகவும் பணியாற்றியுள்ளார்,     மற்றும் தருணி எனும் ஒரு அரசு சாரா அமைப்பின்  நிறுவனர் மற்றும் நிர்வாக இயக்குனராக உள்ளார். இது பெண்கள் மற்றும் பெண்களின் அதிகாரமளிப்பதில் கவனம் செலுத்துகிறது. இவர் மீட்பு மற்றும் சுரண்டல், வன்முறை, குழந்தை பாலியல் முறைகேடு, குழந்தை திருமணங்கள், மற்றும் குழந்தை புறக்கணிப்பு போன்ற பிரச்சனைகள் தொடர்பாக செயல்பட்டு வருகிறார்.
குழந்தை திருமணங்களுக்கு எதிராக வேலை செய்யுங்கள்
டாக்டர் மம்தா ரகுவீர் ஆசந்தா, 14 முதல் 18 வயதுக்குட்பட்ட சிறுமிகளை சேமிப்பு திட்டங்கள், விழிப்புணர்வு-கட்டமைப்பு திட்டங்கள் மற்றும் தொழிற்பயிற்சி போன்ற பல அணுகுமுறைகளைப் பயன்படுத்தி சுய மதிப்பை உயர்த்துவதற்காக பாலிகா சங்கங்களை (பெண்கள் கூட்டு/பெண் குழந்தைகள் சங்கங்கள்) உருவாக்கினார். இது வாரங்கல் மாவட்டத்தில் குழந்தை திருமணங்களை நிறுத்துவதற்காகப் பணிபுரிகிறார்.
நிலா (சர்வதேச சட்ட ஆர்வலர்களின் அமைப்பு )
முனைவர் மம்தா 2015 ஆம் ஆண்டில் சர்வதேச சட்ட செயல்பாட்டாளர்களின் அமைப்பினை (நிலா) நிறுவினார், இது உலகளாவிய அளவில் பெண்கள் மற்றும் குழந்தைகளின் உரிமைகளைப் பாதுகாப்பதற்காக செயல்படுகிறது. நிலாவின் நோக்கம் சட்ட உதவி மற்றும் ஆலோசனை மூலம் பெண்கள் மற்றும் குழந்தைகளுக்கு விரைவான நீதி கிடைக்க உதவுவதாகும். இது இவர்களுக்கு சட்டத்தை அறிய உதவுகிறது மற்றும் பாதிக்கப்பட்டவர்களுக்கு உதவி சேவைகளை வழங்குவதன் மூலம் இவர்களின் உரிமைகளைப் பாதுகாக்கிறது. பெண்கள் மற்றும் குழந்தைகள் போன்ற ஓரங்கட்டப்பட்ட குழுக்களின் மனித உரிமைகள் குற்றத் தடுப்பு மற்றும் குற்றவியல் நீதி சீர்திருத்தத்தின் பின்னணியில் உரையாற்றப்படுவதை உறுதி செய்வதற்காக சட்ட ஆர்வலர்களை ஒன்றிணைக்க இந்த அமைப்பு செயல்படுகிறது. இந்த அமைப்பு சர்வதேச அளவில் அனைவருக்கும் அணுகக்கூடியதாக உள்ளது, குறிப்பாக உலகின் ஒரு பகுதியிலிருந்து இன்னொரு பகுதிக்கு பெண்கள் மற்றும் குழந்தைகள் இடம்பெயர்வதால் இது அவசியமாக உள்ளது. நீதி மற்றும் பிற சட்ட வழிமுறைகளுக்கான அணுகலை அதிகரிக்கவும், சட்ட ஆலோசனை மற்றும் உதவியை உறுதி செய்வதன் மூலம் பாதிக்கப்பட்டவர்களுக்கு உதவிகளை வழங்கவும், உடல் மற்றும் உளவியல் ஆதரவு மற்றும் சிகிச்சையை வழங்கவும், இவர்களின் மறுவாழ்வுக்கான சூழலை உருவாக்கவதினையும் நிலா இலக்காகக் கொண்டுள்ளது.
நிலா, ஐந்து நாடுகளில் இருந்து 45 வழக்குகளில்சட்ட உதவி மற்றும் ஆலோசனை மூலம் பெண்களுக்கு உதவியது. தெலுங்கானா மற்றும் ஆந்திராவின் லோக்ஆயுக்தாவிடம் நிலா அமைப்பு இரு பொது நல வழக்குகளைப்பதிவு செய்தது.கல்வி நிறுவனங்களில் குழந்தைகளின் இறப்பு மற்றும் நிர்வாகத்தின் அலட்சியம் மற்றும் பெண்கள் மற்றும் குழந்தைகளுக்கு செய்யப்படும் தேவையற்ற அறுவை சிகிச்சை காரணமாக இவர்களின் ஆரோக்கியத்தை பாதிக்கிறது ஆகியவை தொடர்பாக வழக்குகள்தொடர்ப்பட்டது.
நிலா சேவ் தி சில்ட்ரன் மற்றும் குழந்தை தொழிலாளர் (தடை மற்றும் ஒழுங்குமுறை) மசோதாவை ஆய்வு செய்ய ஒரு மாநாட்டை ஏற்பாடு செய்தது. இது செப்டம்பர் 15, 2015 அன்று ASCI, பஞ்சராஹில்ஸ் வளாகத்தில், ஹைட் காலை 11 மணி முதல் மதியம் 2 மணி வரை நடைபெற்றது. மத்திய தொழிலாளர் மற்றும் வேலைவாய்ப்பு அமைச்சர், ஸ்ரீ பண்டாரு தத்தாத்ரேயா, பிரதம விருந்தினராகவும், உள்துறை மற்றும் தொழிலாளர், வேலைவாய்ப்பு மற்றும் பயிற்சி அமைச்சராகவும், தெலங்கனா ஸ்ரீ நயனி நரசிம்ம ரெட்டி கௌரவ விருந்தினராகவும் இருந்தார்.
சான்றுகள்
பகுப்பு:1967 பிறப்புகள் பகுப்பு:இந்திய மனித உரிமைச் செயற்பாட்டாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:வாழும் நபர்கள்
குரிட் கட்மேன்
thumb|குரிட் கட்மேன் தன் மகனுடன் குரிட் கட்மேன் (Gurit Kadman, גורית קדמן; 2 மார்ச் 1897 - 27 மார்ச் 1987) ஒரு இசுரேலிய நாட்டுப்புற நடனப் பயிற்றுவிப்பாளரும், நாட்டுப்புற நடன அமைப்பாளரும் ஆவார். இவர் இசுரேலிய நாட்டுப்புற நடனத்தின் தாயாகக் கருதப்பட்டுக் கொண்டாடப்படுகிறார்.
வாழ்க்கைக் குறிப்பு
கெர்ட்ரூட் (கெர்ட்) லோவென்சுட்டீன் (பின்னர் குரிட் காட்மேன்) என்ற இயற்பெயரைக் கொண்ட இவர், செருமனியின் லைப்சிக்கில் ஒரு யூதக் குடும்பத்தில் பிறந்தார். இவரது குடும்பத்தின் பின்னணி பிராகாவிலிருந்து வேர் பரப்பியிருந்தது. இளமைப் பருவத்தில், இவர் வாண்டர்வோகல் என்ற செருமானிய இளைஞர் இயக்கத்தில் சேர்ந்து தீவிரமாக செயல்பட்டு வந்தார்.
1919 ஆம் ஆண்டில், இவர் லியோ காஃப்மேனை மணந்தார். இத்தம்பதியினர் யூதர்களுக்கான புளூ வெயிசு சியோனிச இளைஞர் இயக்கத்தில் சேர்ந்து பணியாற்றினர். அத்துடன் பாலத்தீனத்தில் குடிபெயர்ந்து வாழும் சமூக இனக்குழு வாழ்க்கை முறைக்காக வேளாண்மைப் பயிற்சிகளையும் அதன்கீழ் மேற்கொண்டனர். இவர்கள் இசுரேலிற்குச் செல்வதற்கு முன்பாக ரபாயெல் என்ற மகன் பிறந்தார்.
1920 ஆம் ஆண்டில், கட்டளைப் பலத்தீனத்திற்கு குடிபெயர்ந்தனர். முதலில் அடேராவுக்கு அருகில் அமைக்கப்பட்ட, எஃப்ட்சிபா என்ற குடியிருப்பை நிறுவியவர்களில் இத்தம்பதியரும் ஒருவர். இங்கு அவர்களின் மற்றொரு மகனான அம்னோன் பிறந்தார். பின்னர் செசுரீல் பள்ளத்தாக்கில் அமைக்கப்பட்ட இடத்தில் நிரந்தரமாகக் குடியேறினர். அவர்கள் குடும்பப் பெயரை காட்மேன் என்றும் முதற்பெயரை கெர்ட்டிலிருந்து குரிட் என்றும் மாற்றிக் கொண்டனர்.
1925 ஆம் ஆண்டில், அவர் தனது கணவருடன் ஆஸ்திரியாவில் ஒரு கல்விப் பணியில் சேர்ந்தார். அங்கே அவர்களின் மகள் அயலா பிறந்தார். அந்த கல்விப்பணி முடிந்து அவர்கள் திரும்பியதும், ஹிஸ்டாட்ரட் என்ற தேசிய தொழிற்சங்க மையத்தில் லியோ வேலை செய்தார். 1931 ஆம் ஆண்டில், அவர்கள் குடும்பம் கிபூட்ஸை விட்டு வெளியேறி டெல் அவிவ் நகரத்திற்கு குடியேறியது.
வெளி இணைப்புகள்
பகுப்பு:இசுரேலிய நபர்கள் பகுப்பு:1897 பிறப்புகள் பகுப்பு:1987 இறப்புகள் பகுப்பு:நாட்டுப்புற நடனக் கலைஞர்கள்
ஆலாபுரம் ஊராட்சி
ஆலாபுரம் ஊராட்சி (Alapuram Gram Panchayat), தமிழ்நாட்டின் தர்மபுரி மாவட்டத்தில் உள்ள பாப்பிரெட்டிப்பட்டி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4260 ஆகும். இவர்களில் பெண்கள் 2082 பேரும் ஆண்கள் 2178 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெய்வம் தந்த வீடு
"தில்லானா மோகனாம்பாள்' திரைப்படத்தின் சாயலில் ஒரு நாதஸ்வரக்கலைஞனுக்கும், ஒரு நாட்டியக்கலைஞருக்கும் ஏற்படும் காதலை சித்தரிக்கும் இதன் கதையை எழுதிய ஏ.ரகுநாதனே பிரதான பாத்திரத்தில் நாதஸ்வரக்கலைஞராக நடித்தார். திரைக்கதை வசனங்களை பேராதனை ஜுனைதீன் எழுதினார். நாட்டியக்கலைஞராக குமுதினி (அறிவிப்பாளர் ரேலங்கி செல்வராஜா) நடித்தார்.
துணைப்பாத்திரங்களில் டீன் குமார், எஸ். என். தனரத்தினம், கே. ஏ. ஜவாஹர், எஸ். விஸ்வநாதராஜா, சந்திரகலா, சுப்புலட்சுமி காசிநாதன், ஜெயதேவி, பிரான்சிஸ் ஜெனம், வி.சிவபாலன், ஹரிதாஸ், சுதுமலை தம்பிராச, நெயினார், றெமீசியஸ், தேவராஜா போன்ற பலர் நடித்தார்கள்.
பல தென்னிந்திய இயக்குனர்களோடு பணியாற்றிய அனுபவமுடைய சிங்கள இயக்குனர் வில்பிரட் சில்வா இயக்குனராக பணியாற்றினார். இவரோடு இணை இயக்குனராக பி.எஸ்.நாகலிங்கம் செயற்பட்டார். எம். கே. ரொக்சாமி, கண்ணன், நேசம் தியாகராசா மூவரும் இசையமைப்பளர்களாக நியமிக்கப்பட்டனர். வீரமணி ஐயர், அம்பி, சாது ஆகியோர் இயற்றிய பாடல்களை, சிறீகிருஷ்ணமூர்த்தி, அமுதன் அண்ணாமலை, கலாவதி, பார்வதி சிவபாதம் ஆகியோர் பாடினார்கள். இப்படத்தின் ஒளிப்பதிவாளர், நிறைய தமிழ், சிங்களத் திரைப்படங்களில் பணியாற்றிய மன்னாரைச் சேர்ந்த எம்.ஏ.கபூர் ஆவார்.
மேற்கோள்கள்
தெய்வம் தந்த வீடு இலங்கைத் திரைப்படம் பற்றி திரைப்படத்தின் கதாநாயகி குமுதினி (ரேலங்கி செல்வராஜா)வின் பேட்டி https://www.youtube.com/watch?v=VLQipmPHT7s பகுப்பு:இலங்கைத் தமிழ்த் திரைப்படங்கள் பகுப்பு:1978 தமிழ்த் திரைப்படங்கள்‎
கருட விஷ்ணு காஞ்சன பண்பாட்டுப் பூங்கா
கருட விஷ்ணு காஞ்சனப் பண்பாட்டுப் பூங்கா (Garuda Wisnu Kencana Cultural Park) (Taman Budaya Garuda Wisnu Kencana or 'GWK)', இந்தோனேசியாவின் பாலித் தீவில்  பதுங் அருகே 60 ஹெக்டேர் பரப்பளவில் அமைந்த பண்பாட்டுப் பூங்காவாகும். இப்பூங்காவில் 23 மீட்டர் உயரத்தில் கருட வாகனத்தில் அமர்ந்த விஷ்ணு சிலை உள்ளது. இங்குள்ள தாமரைக் குளம், புனித நீர் குழாய்களுடன் உள்ளது.
கருட விஷ்ணு சிற்பம்
கருட விஷ்ணு சிற்பம் 75 m உயரம், 65 m அகலத்துடன் கூடியது. 21 அடுக்களுடன் கூடிய கருட விஷ்ணு சிற்பம் 4000 டன் எடையும், அடித்தளத்துடன் 121 m உயரம் கொண்டது.
இந்த சிலை செம்பு மற்றும் பித்தளை தகடுகளால் ஆனது. இதன் உட்கட்டமைப்பு துருப்பிடிக்காத எஃகு சட்டகம் மற்றும் சிமிண்ட், கற்கள் மற்றும் மணல் கலவைகளைக் கொண்ட தூண் நெடுவரிசை தூண்களால் ஆனது. இச்சிற்பத்தின் வெளியுறை 22000 m2 பரப்பளவைக் கொண்டுள்ளது. விஷ்ணுவின் கிரீடம் தங்க முலாம் பூசப்பட்டுள்ளது. இந்த நினைவுச்சின்னம் 31 சூலை 2018 அன்று கட்டி முடிக்கப்பட்டது மற்றும் 22 செப்டம்பர் 2018 அன்று இந்தோனேசிய அதிபர் ஜோக்கோ விடோடோ திறந்து வைத்தார்.
மேற்கோள்கள்
பகுப்பு:இந்தோனேசியா பகுப்பு:பாலி பகுப்பு:இந்தோனேசிய சுற்றுலாத்தலங்கள்
சவால்
சவால் 1981 ஆம் ஆண்டு வெளிவந்த தமிழ்த் திரைப்படமாகும். ஆர். கிருஷ்ணமூர்த்தி இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீபிரியா மற்றும் பலரும் நடித்துள்ளனர். இப்படம் 'ஹாத் கீ சபாய்' என்ற இந்தி திரைப்படத்தின் மறு உருவாக்கமாகும். சவால் படம் வெற்றி பெற்றது.
பாடல்கள்
இத்திரைப்படத்திற்கு எம். எஸ். விஸ்வநாதன் அவர்கள் இசை அமைத்துள்ளார். பாடல் வரிகள் கண்ணதாசன் மற்றும் வைரமுத்து எழுதியுள்ளனர்.
வெளி இணைப்புகள்
பகுப்பு:1981 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:மனோரமா நடித்த திரைப்படங்கள்
ஐம்பூதங்கள்
உலகம் ஐம்பூதங்களினால் ஆனது எனவும் அவற்றின் தோற்றம் குறித்தும் புறநானூறு பின்வருமாறு விளக்குகிறது மண் திணிந்த நிலனும் நிலம் ஏந்திய விசும்பும் விசும்பு தைவரு வளியும் வளித் தலைஇய தீயும் தீ முரணிய நீரும் என்றாங்கு ஐம்பெரும் பூதத்து இயற்கை புறநானூறு 2, அடி 1-6
உலகம் ஐம்பூதங்களால் ஆனது என தொல்காப்பியம் பின்வருமாறு விளக்குகிறது நிலம் தீ நீர் வளி விசும்பொடு ஐந்தும் கலந்த மயக்கம் உலகம் தொல்காப்பிய பொருளதிகார மரபியல் 635
பௌத்தம் நிலம், நீர், நெருப்பு, காற்று ஆகிய நாற்பெரும் அடிப்படைகள் உள்ளதென்ற கருத்தினைக் கொண்டது.
இந்து
பஞ்சபூதங்கள், சிவனுடன் தொடர்புடையதாக கருதப்படுகிறது. பஞ்சபூதங்களின் சேர்க்கையால் பிரபஞ்சமும் சீவராசிகளும் எவ்வாறு தோன்றியது என சாங்கிய சாத்திரங்கள் தெளிவாக உணர்த்துகிறது. பஞ்சபூதங்கள் மாயையின் வெளிப்படாக தோன்றியது. படைப்பின் துவக்கத்தில், முக்குணங்களின் நிலைகுலைவினால் சடப்பிரபஞ்சமும் உணர்வுடன் கூடிய சீவராசிகளும் தோன்றியது என்றும் சாங்கிய தத்துவம் கூறுகிறது.
ஆகாயம் (விண்வெளி)
முதலில் ’ஆகாயம்’ (விண்வெளி) எனும் பூதம் ’ஒலி’ எனும் ஒரே குணத்துடன் தோன்றியது. ஆகாயத்திற்கு தன்னில் அனைத்து சடப்பொருள்களுக்கு இடமளிக்கும் தன்மை உள்ளது. ஆகாயம் மற்ற நான்கு பூதங்களான காற்று, தீ, நீர் மற்றும் மண் ஆகியவைகள் தோன்றக் காரணமாக உள்ளது.
சில உபநிடதங்கள் ஆகாயம் ஒரு உருவமற்ற, குணங்களற்ற, எதனுடனும் சேர்க்கை இல்லாத காரணத்தினாலும், வெற்றிடம் என்பதாலும் பிரம்ம தத்துவத்திற்கு எடுத்துக்காடாக ஆகாயத்தை கூறுகிறது. சில மெய்யியல் தத்துவவாதிகள் ஆகாயத்தை பஞ்சபூதங்களில் ஒன்றாக சேர்ப்பதில்லை. காரணம் மற்ற சடபூதங்களைப் போல், ஆகாயம் உருவம் மற்றும் குணங்களற்று இருப்பதால்தான்.
காற்று (வாயு)
’ஆகாயம்’ எனும் பூதத்தின் ஒரு பகுதியிலிருந்து ’காற்று’ (வாயு) எனும் பூதம், ’தொடு உணர்வு’ (ஸ்பர்சம்) எனும் குணத்துடனும், ஆகாயத்தின் சொந்த குணமாக ஒலி எனும் குணத்துடனும் தோன்றியது. எனவே காற்று தன் சொந்த குணமான தொடு உணர்வுடன், ஆகாயத்தின் ஒலி எனும் குணத்துடன் இரண்டு குணங்கள் கொண்டுள்ளது. காற்று எனும் பூதத்தின் இயல்பு ஒரு பொருளை உலர்த்தும் சக்தி படைத்தது. காற்றில் பிராணன் எனும் பிராணவாயு ஒரு சீவனை காப்பதால், அதையும் பிரம்ம த்த்துவமாக சில உபநிடதங்கள் காற்று எனும் பூதத்தின் சிறப்பை விளக்குகிறது.
வாயு தத்துவமானது அலைந்து திரியும் குணம், பொருட்களை உலர்த்தும் தன்மை, சூட்சுமமான தன்மை, அறிவு, மனம், பார்க்க இயலாமை, சுவாசிக்கும் பிராண வாயு மற்றும் உயிர் ஆகிய தன்மைகளுடன் போற்றப்படுகிறது. காற்றின் வடிவம் வட்டம் என்றும் அதன் நிறம் நீலம் என்று சாத்திரங்கள் கூறுகிறது.
நெருப்பு (அக்னி)
படம்காற்று எனும் பூதத்தின் ஒரு பகுதியிலிருந்து ’தீ’ எனும் பூதம் ’உருவம்’ (ரூபம்) எனும் குணத்துடன் தோன்றியது. அத்துடன் ஆகாயம் மற்றும் காற்றின் குணங்களான ஒலி மற்றும் தொடு உணர்வு குணங்களுடன் தன் சொந்த குணமான உருவம் எனும் குணத்துடன் ’தீ’ எனும் பூதம் மூன்று குணங்கள் கொண்டுள்ளது.
யாகம் அக்னி ஹோத்திரம் போன்ற சமயச் சடங்குகளில் அக்னியின் பங்கு சிறப்பானது. யாகத்தில் சொறியப்படும் ஹவிஸ் எனும் சிறப்பான உணவுப் பொருட்களை அக்னி எனும் பூதம்தான் தேவர்களுக்கும் இறந்த முன்னோர்களுக்கும் கொண்டு செல்கிறது. அதனால் தேவர்களும், இறந்த நமது முன்னோர்களும் மனம் மகிழ்ந்து நம்மை வாழ்த்துவர் என்பது இந்துக்களின் நம்பிக்கை. தீயின் குணம் தேஜஸ், நிறம் சிவப்பு.
நீர்
தீ எனும் பூதத்தின் ஒரு பகுதியிலிருந்து திரவ நிலையில் உள்ள ‘நீர்’ எனும் பூதம் ’சுவை’ எனும் குணத்துடன் உண்டானது. அத்துடன் ஆகாயம், காற்று, தீ எனும் பூதங்களின் குணங்களான ஒலி, தொடு உணர்வு மற்றும் உருவம் (ரூபம்) எனும் மூன்று குணங்களுடன் தன் சொந்த குணமான சுவை எனும் குணத்துடன், நான்கு குணங்களுடன் நீர் எனும் பூதம் விளங்குகிறது.
ஓடும் ஆற்று நீரில் முக்கிக் குளிப்பதால், செய்த பாவங்கள் நீங்கும் என்பது இந்துக்களின் நம்பிக்கை. எனவே கங்கை, காவேரி போன்ற ஆறுகளை இந்துக்கள் புனிதமானவைகள் என்று நம்பிக்கையுடன் ஆறுகளில் முக்கிக் குளிக்கின்றனர். மேலும் தானம், சத்தியம் செய்யும் போது நீரைச் சொரிந்து சாட்சியாக வைத்து செய்கின்றனர். நீர் எனும் பூதம் இந்துக்களின் புனிதமான ஒன்றாகும். தாயைப் பழித்தாலும் தண்ணீரை பழிக்கக்கூடாது என்ற பழமொழி மூலம் நீர் எனும் பூதத்தின் சிறப்பு அறியப்படுகிறது. நீரின் குணம் பொருட்களை தூய்மைப்படுத்துவது.
நிலம் (பிருதிவி)
நீர் எனும் பூதத்திலிருந்து ’நிலம்’ எனும் பூதம் ’வாசனை’ எனும் குணத்துடன் தோன்றியது. அத்துடன் ஆகாயம், காற்று, தீ, நீர் எனும் நான்கு பூதங்களின் குணங்களான ஒலி, தொடு உணர்வு, உருவம் (ரூபம்), சுவை எனும் நான்கு குணங்களுடன், தன் சொந்த குணமான வாசனை எனும் குணத்துடன் ஐந்து குணங்களைக் கொண்டது மண் (பிருதிவி) எனும் பூதம்.
இவற்றையும் காண்க
பகுப்பு:சாங்கியம் பகுப்பு:இந்துத் தத்துவங்கள் பகுப்பு:காற்று
அரும்பூர் ஊராட்சி
அரும்பூர் ஊராட்சி (Arumboor Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருவாடானை வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1009 ஆகும். இவர்களில் பெண்கள் 538 பேரும் ஆண்கள் 471 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாடாத தேனீக்கள்
பாடாத தேனீக்கள் 1988 ஆம் ஆண்டு வெளிவந்த இந்தியத் தமிழ் மொழி திரைப்படமாகும், இது வி.எம்.சி ஹனீபா இயக்கியது, இதில் சிவகுமார் மற்றும் ராதிகா நடித்தனர். இது மலையாள திரைப்படமான சந்தர்பத்தின் ரீமேக் ஆகும்.
பாடல்கள்
இத்திரைப்படத்திற்கு இளையராஜா இசையமைத்தார். அனைத்து பாடல்களையும் கவிஞர் வாலி இயற்றினார்.
வரவேற்பு
இந்தியன் எக்ஸ்பிரஸ் எழுதியது "இது மீண்டும் ஒரு மெலோடிராமா, உணர்வு மிகவும் அடர்த்தியாக இல்லாமல்".
மேற்கோள்கள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:இந்திய நாடகத் திரைப்படங்கள்
வில்லிவாக்கம் ஏரி
வில்லிவாக்கம் ஏரி (Villivakkam lake) என்பது இந்தியாவில், தமிழ்நாட்டில் சென்னையில் வில்லிவாக்கம் பகுதியில் 36.34 ஏக்கர் பரப்பளவிற்குப் பரந்து விரிந்து பரவியுள்ள ஏரியாகும். இந்த ஏரியானது வில்லிவாக்கத்திற்கு தெற்குப் பகுதியிலும், அதிக மக்களடர்த்தியைக் கொண்ட சிட்கோ நகருக்கு அருகாமையிலும் அமைந்துள்ளது. இந்த ஏரியானது ஓட்டேரி நீரோடையுடன் கலக்கிறது. இந்த ஏரியானது சென்னைப் பெருநகர் குடிநீர் வழங்கல் மற்றும் கழிவுநீர் அகற்று வாரியத்திற்கு சொந்தமானது.
பரப்பெல்லை மற்றும் வடிகால்
சில பத்தாண்டுகளுக்கு முன்பு வரை பயன்பாட்டில் இருந்த இந்த ஏரியானது இன்னும் பெரியதாக இருந்திருக்கும். 1972 ஆம் ஆண்டில் உள்ள ஒரு மதிப்பீடானது இந்த ஏரியானது, சற்றேறக்குறைய 214 ஏக்கர்கள் பரப்பு கொண்டதாக இருந்திருக்கும் எனத் தெரிவிக்கிறது. இருப்பினும், இந்த ஏரியின் தற்போதைய நீர்ப்பரப்பானது 20 ஏக்கர்கள் அளவிற்கு சுருங்கியுள்ளது. இந்த ஏரியின் எல்லைகளாக சவகர்லால் நேரு சாலை (உள் வட்டச் சாலை), மேற்கில் பாடி தொடருந்து நிலையம், தெற்கில் சென்னை–திருவள்ளூர் நெடுஞ்சாலை, கிழக்கில் சிட்கோ நகர் தொழிற்பேட்டை மற்றும் வடக்கில் குடியிருப்புப் பகுதிகளும் சூழ்ந்துள்ளன. ஏரியின் மிகை நீரானது தற்போது ஓட்டேரி நீரோடையின் தென்பகுதியில் திறந்து விடப்படுகிறது.
ஆக்கிரமிப்புகள்
1972 ஆம் ஆண்டில் 214 ஏக்கர் பரப்பைக் கொண்டிருந்த ஏரி தற்போது கட்டிடங்கள் மற்றும் ஆக்கிரமிப்புகளால் 83 விழுக்காட்டிற்கு சுருங்கி 2017 ஆம் ஆண்டில் 36.34 ஏக்கர்கள் என்ற அளவிற்கு வந்துள்ளது. ஆக்கிரமிப்புகளுக்கும் மேலாக, இந்த ஏரியானது கட்டிட இடிபாடுகளாலும், சட்டபூர்வமற்ற குடியேற்றங்களாலும், தொடருந்துப் பாதை மறறும் உயர் மின்னழுத்த கம்பிகளாலும் சுருங்கிப் போயுள்ளது. மேற்கு மற்றும் தெற்குப் பகுதிகள் மிக அதிகமாக ஆக்கிரமிப்பு செய்யப்பட்ட பகுதிகளாக உள்ளன.
வளர்ச்சி
2017 ஆம் ஆண்டில், சென்னை மாநகராட்சி சுற்றுச்சூழலைத் தக்க வைத்துக் கொள்ள திட்டம் ஒன்றைத் தீட்டியது. இத்திட்டத்தின்படி, இந்த ஏரியில் மிதக்கும் தோட்டங்கள் ஏற்படுத்தப்பட்டன. இதன்படி மிதவைகளில் மருந்தூட்டத் தாவரங்கள் உருவாக்கப்பட்டு, அவற்றின் மூலம் ஏரியின் மாசுபாடுகளைக் குறைக்க நடவடிக்கை எடுக்கப்பட்டது. எஞ்சியிருந்த 36.34 ஏக்கர் பரப்பில் சென்னைப் பெருநகர குடிநீர் வழங்கல் மற்றும் கழிவு நீர் அகற்றல் வாரியமானது, 11.5 ஏக்கர் நிலப்பரப்பை, கழிவுநீர் சுத்திகரிக்கும் செயல்முறைக்காக எடுத்துக் கொண்டது. ஆகையால், ஏரியின் 24.84 ஏக்கர் நிலப்பரப்பு மட்டுமே சுற்றுச்சூழலைத் தக்க வைப்பதற்கு ஏதுவாக உள்ளது. இத்திட்டத்தின் பணிகள் 2018 ஆம் ஆண்டில் ₹ 16 கோடி செலவில் தொடங்கப்பட்டது.
மேற்கோள்கள்
பகுப்பு:சென்னை ஏரிகள்
விஜயாள் பீற்றர்
இலங்கை வானொலியில் கே. எம். வாசகர் தயாரிப்பாளராக இருந்த போது பல வானொலி நாடகங்களிலும், மேடை நாடகங்களிலும் நடித்த பிரபலமான நடிகை. தற்போது இந்தியாவில் வசித்து வருகிறார்.
பின்னணிக் குரல்
பகுப்பு:ஈழத்துக் கலைஞர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்து நாடக நடிகர்கள்
நுட்பம் இலங்கை
thumbnail|அமையத்தின் சின்னம் இலங்கையினை, குறிப்பாக இலங்கைத் தமிழர்களை மையப்படுத்திய நுட்பம் - இலங்கைத் தமிழ் தகவல் தொழில்நுட்ப அமையம் 15-5-2011 இல் உருவாக்கப்பட்டது. இலாபநோக்கற்ற அமைப்பாக இயங்கி தமிழில் தகவல் தொழில்நுட்பம் வளர்த்தல், தகவல் தொழில்நுட்பம் ஊடாக தமிழ் வளர்த்தல், தமிழ் தகவல் தொழில்நுட்பவியலாளர்களை ஒன்றிணைத்தல், தமிழ் மொழியின் ஊடாக தமிழ் மக்களும் தகவல் தொழில்நுட்ப அறிவை பெற்றுக்கொள்ள வழிசமைத்தல் ஆகிய செயற்பாடுகளை முன்னெடுத்தல் எனும் நோக்கில் இவ்வமையம் உருவாக்கப்பட்டிருக்கிறது. உறுப்பினர்களினால் உறுப்பினர் சபையில் இருந்து தெரிவுசெய்யப்பட்ட 9 போ் கொண்ட இயக்குனர்சபை அமையத்தினை வழிநடாத்தும்.
அமையத்தின் வண்ணங்களாக நீலம் சிவப்பு மஞ்சள் ஆகிய மூன்றும் ஏற்றுக்கொள்ளப்பட்டிருக்கிறது.
மெத்தியூ பிரிம்சன்
மெத்தியூ பிரிம்சன் (Matthew Brimson, பிறப்பு: திசம்பர் 1 1970), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 66 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1993-1999 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மெத்தியூ பிரிம்சன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1970 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
ஜான் வாக்கர்
ஜான்வாக்கர் என்பவர் சுவிச்சர்லாந்தை சேர்ந்த மென்பொருள் வடிவமைப்பாளர் ஆவார். இவர் ஆட்டோடெஸ்க் நிறுவனத்தை துவங்கி நடத்தி வருகிறார். ஆட்டோகேட் மென்பொருள் இவர்களது மகத்தான கண்டுபிடிப்பு ஆகும். ஆனால் ஆட்டோகேட் என்பது மென்பொருள் வடிவமைப்பாளர் 'மைக்கேல் ரிட்டில்' என்பவரது ஆக்கம் ஆகும்.
வெளி இணைப்புகள்
பகுப்பு:மென்பொருள் வடிவமைப்பாளர்கள் பகுப்பு:வாழும் நபர்கள் பகுப்பு:1950 பிறப்புகள் பகுப்பு:கணினி நிரலர்கள்
தூண்
right|thumb|250px|காரிந்திய முறைத் தூண்கள், பெல் கோயில், சிரியா தூண் என்பது கட்டடக்கலையின் ஓர் அடிப்படைக் கூறாகும். ஆரம்பத்தில் கட்டடங்களைத் தாங்குதற்கென இது அமைக்கப்பட்டது. காலப்போக்கில் அலங்காரங்களிற்காக அமைக்கப்படுவது வழக்கமாகிவிட்டது. உலக நாகரிகத்தில் தூண்கள் அனைத்து கட்டடக் கலை மரபுகளிலும் இடம்பெற்றுவிடுகின்ற போதிலும், இந்தியத் தூண்களுக்குத் தனி மரபு உண்டு.
அசோகன் காலத்தில் தனிக்கற்களாலானதும் எட்டு அடி உயரமுடையதுமான தூண்கள் இவன் காலத்தில் நாற்பது வரையில் கண்டெடுக்கப்பட்டுள்ளன.
தாங்குதளமாகிய அடிப்பகுதியிலிருந்து மேற்பகுதி வரையில் வரி, கால், பதும், பந்தம், கலசம், தாடி, கும்பம், இதழ், பலகை, போதிகை, உத்திரம், கபோதம் ஆகிய உறுப்புகள் கொண்டு விளங்குகின்றது.
பகுப்பு:கட்டிடக்கலை பகுப்பு:கட்டிடக்கலைக் கூறுகள்
குட்டுவன் கண்ணனார்
குட்டுவன் கண்ணனார் சங்ககாலப் புலவர்களில் ஒருவர். இவரது பாடல் ஒன்றே ஒன்று மட்டும் உள்ளது. அது குறுந்தொகை 179ஆம் பாடலாக உள்ளது.
குறுந்தொகை 179 பாடல் சொல்லும் செய்தி
கடமானைத் துரத்தித் துரத்தி உன் வேட்டைநாய்(ஞமலி) களைப்பால் இளைப்பு வாங்குகிறது. பகல் பொழுதும் போய்விட்டது. இனி உன் ஊருக்குச் செல்லவேண்ணடாம். உதோ எம் ஊர் தெரிகிறது. (தங்கிச் செல்லலாம்) என்கின்றனர் தலைவியும் தோழியும்.
உள்ளுறை
மூங்கில் வரைத்தேனைக் கிழிக்கும். அந்த மூங்கிலை யானை வளைத்து உண்ணும்.
தலைவி தலைவனின் தேனைச் சுவைப்பாள். தலைவன் தலைவி மூங்கிலை வளைந்து உண்பான்.
தலைவி தன் கையால் உதோ என்று சுட்டிக் காட்டும் அவளது ஊர் இப்படிப்பட்டதாம்.
பழந்தமிழ்
பகுப்பு:சங்கப் புலவர்கள்
சிவப்பு மல்லி
சிவப்பு மல்லி 1981 ஆம் ஆண்டு வெளிவந்த தமிழ்த் திரைப்படமாகும். இராம நாராயணன் இயக்கத்தில் வெளிவந்த இத்திரைப்படத்தில் விஜயகாந்த், அருணா மற்றும் பலரும் நடித்துள்ளனர். இது 1981 ஆம் ஆண்டு வெளியான எர்ரா மல்லேலு என்ற தெலுங்குத் திரைப்படத்தின் மறு ஆக்கம் ஆகும். ஒரு கிராமத்தை தங்கள் கட்டுப்பாட்டில் வைத்திருக்கும் தலைவர்களுக்கு எதிராகவும், பக்கத்து கிராமத்தில் உள்ள ஒரு தொழிற்சாலையின் தொழிலாளர்களுக்கு அநீதி இழைக்கும் ஆலை உரிமையாளருக்கும் எதிராக குரல் கொடுக்கும் இரு இளைஞர்களை சுற்றியதாக இதன் கதை உள்ளது. இப்படம் 15, ஆகத்து, 1981 அன்று வெளியானது.
மேற்கோள்கள்
பகுப்பு:1981 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
முட்டையுரு
வடிவியலில் முட்டையுரு
வடிவியலில், சில வளையிகளைக் குறிப்பிடுவதற்கு முட்டையுரு எனும் சொல் பயன்படுத்தப்படுகின்றது. முட்டையை ஒத்த வளையி முட்டையுரு என அழைக்கப்படும்.
வடிவியலில் முட்டையுரு பயன்படுத்தப்படுவதற்கான எடுத்துக்காட்டுகள் பின்வருமாறு:-
தொழினுட்ப வரைதல்
thumb|தொழினுட்ப வரைதலில் முட்டையுருவை வரைதல் தொழினுட்ப வரைதலில் படத்திலுள்ளவாறு முட்டையுரு வரையப்படும்.
மேற்கோள்கள்
பகுப்பு:வடிவவியல் வடிவங்கள் பகுப்பு:வளைவரைகள்
சஜீதா ஷா
சஜீதா ஷா (Sajjida Shah, பிறப்பு: பெப்ரவரி 3 1988), பாக்கித்தான்  பெண்கள் தேர்வுத் துடுப்பாட்ட  அணியின் அங்கத்தினர். இவர் 2 பெண்கள் தேர்வுத் துடுப்பாட்டப் போட்டிகளிலும், 60 பெண்கள் ஒருநாள் பன்னாட்டுத் துடுப்பாட்டப்  போட்டிகளிலும்,  6  பெண்கள் இருபது20  துடுப்பாட்டப்  போட்டிகளிலும் கலந்து கொண்டுள்ளார். 2000/01 - 2004 பருவ ஆண்டுகளில் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டிகளிலும்,   2000 - 2009/10 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:பாக்கித்தான் பெண்கள் துடுப்பாட்ட அணி பகுப்பு:1988 பிறப்புகள் பகுப்பு:வாழும் நபர்கள்
கண்டி வித்தியார்த்த கல்லூரி
கண்டி வித்தியார்த்த கல்லூரி (Vidyartha College) இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக்கல்லூரி கண்டி மாவட்டத்தில் அமைந்துள்ளது.
கண்டி மாநகரில் இயற்கை வனப்புமிக்க சூழலில் இக்கல்லூரி அமைந்துள்ளது. இதுவொரு பௌத்த பாடசாலையாகும். 1942ம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் பி.ஏ.எஸ். அல்விஸ் ஆவார்.
வெளியிணைப்புக்கள்
பகுப்பு:கண்டி மாவட்டப் பாடசாலைகள் பகுப்பு:இலங்கையின் ஆண்கள் பாடசாலைகள் பகுப்பு:இலங்கையின் பௌத்தப் பாடசாலைகள் பகுப்பு:இலங்கையின் தேசிய பாடசாலைகள்
டெர்ப்ஸ் அகாடமி கலை மற்றும் அறிவியல் கல்லூரி
டெர்ப்ஸ் அகாடமி கலை மற்றும் அறிவியல் கல்லூரி (Terf 's Academy College of Arts And Science) என்பது இந்தியாவின் தமிழ்நாட்டில் திருப்பூர் மாவட்டத்தின் கோவில்பாளையம்புதூரில் செயற்பட்டுவரும் கலைக் கல்லூரியாகும். இது திருப்பூர்- தாராபுரம் சாலையில் அவிநாசிபாளையம் அருகில் உள்ள கோவில்பாளையம் புதூரில் 2006 ஆண்டு துவக்கப்பட்டது. இது தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. மேலும் இது பாரதியார் பல்கலைக்கழகத்தின் தொலைதூரக் கல்வி மையமாகவும் செயல்பட்டுவருகிறது. இக்கல்லூரியில் முதலாமாண்டு மாணவர்களுக்கு இலவச பேருந்து வசதி செய்து தரப்பட்டுள்ளது. இங்கு மாணவர்களின் வசதிக்காக கல்லூரி நூலகம் செயல்பட்டு வருகிறது.
வழங்கும் படிப்புகள்
இக்கல்லூரியில் பின்வரும் படிப்புகள் வழங்கப்படுகின்றன.
ஆராய்ச்சிப் படிப்பு
ஆரிய்சிப் பிரவில் வணிகவியல், மேலாண்மை கணினித் துறை சார்ந்த படிப்புகள்
வெளியிணைப்புகள்
கல்லூரியின் முகநூல் பக்கம்
பகுப்பு:திருப்பூர் மாவட்டத்திலுள்ள தனியார் கலைக் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள்
வீர ரவி ரவி வர்மா
வீர ரவி ரவி வர்மா 1484 - 1503 க்கு இடையில் கொல்லம் நாடு என்றும் அழைக்கப்படும் வேணாட்டின் அரசர் ஆவார். திருவிதாங்கூர் அரசர்களின் முன்னோடிகளான குலசேகர வம்சத்தின் உறுப்பினராக இருந்தார். அவர் தலைநகரான கல்லிடைக்குறிச்சியிலிருந்து பத்மநாபபுரத்திற்கு சுமார் 1500 க்கு சென்றார். போர்த்துகீசியர்கள் இந்தியா வந்தபோது இவர் வேணாட்டின் அரசராக இருந்தார்.
மேற்கோள்கள்
பகுப்பு:1504 இறப்புகள் பகுப்பு:திருவிதாங்கூர் நாடு
ஃபதேசிங்ராவோ கேக்வாத்
ஃபதேசிங்ராவோ கேக்வாத் (Fatehsinghrao Gaekwad, பிறப்பு: ஏப்ரல் 2 1930, இறப்பு: பிப்ரவரி 1 1988), இந்தியத் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. 28 ஏ-தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1930 பிறப்புகள் பகுப்பு:1988 இறப்புகள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
குரு பரம்பரை
குரு பரம்பரை (சமசுகிருதம்: परम्परा, paramparā), (ஆங்கிலம்: (Lineage of Teachers) என்பது இந்து சமய வேத பண்பாட்டின் மரபுப்படி, வேத வேதாந்த சாத்திரத்திங்களில் குறிப்பிட்டுள்ள குருகுலத்தில்   ஒரு குருவிடமிருந்து சாத்திரக் கல்வி பயின்ற மாணவர்கள் பற்றிய பரம்பரையைக் குறிக்கிறது. இந்த குரு பரம்பரை மரபு பௌத்தம், சமணம், மற்றும் சீக்கியம் ஆகிய மதங்களிலும் காணப்படுகிறது.
சமசுகிருதத்தின்படி ”குரு பரம்பரை” என்பதன் பொருள் தடையற்ற வாரிசு, தொடர்ச்சி, தியானம் அல்லது மரபு” என்று குறிப்பிடப்படுகிறது. குருகுல மரபில் கல்வி பயின்ற குரு சீட பரம்பரையினர், குருவை தங்கள் குடும்ப உறுப்பினராக ஏற்றுக் கொள்ளும் மரபும் உள்ளது.
சில வெள்ளை தாந்தீரிக குருபரம்பரை மரபுகளில் குரு – சீடர்கள் பரம்பரையில், ஒரு காலகட்டத்தில் செயல்படும் ஒரு குருமட்டுமே இருப்பர்.
இந்து குரு பரம்பரை அமைப்பில் வேத வேதாந்த சாத்திரங்களை குருவானவர், தன் சீடர்களுக்கு வாய் மொழியாக கற்றுத்தருவார். அதை சீடர்கள் மனதில் நன்கு இருத்தி, எப்போதும் அதைப் பற்றியே சிந்தித்து கொண்டே இருந்து, ஐயம் திரிபுறக் கற்று, தனது குருவிற்குப் பின் தனது சீடர்களுக்கு அதே கல்வியை, தன் குரு தனக்கு உபதேசித்தபடி கற்றுத் தரவேண்டும். இவ்வாறாக வேத வேதாந்த சாத்திரங்கள் எவ்வித மாற்றமுமின்றி வாய்மொழி மூலமாக மட்டுமே குருவிடமிருந்து சீடர்களுக்கு, குரு பரம்பரையில் காக்கப்பட்டு வருகிறது.
குருபரம்பரையில் ஆன்மிகம், இசை, நாட்டியம், மருத்துவம், போர்க்கலை, போன்ற கலைகள்கூட கற்றுக் கொடுக்கப்படுகிறது.
குரு பரம்பரையில் குருவின் பட்டங்கள்
குரு பரம்பரையில் தனக்கு கல்வி கற்றுக்கொடுத்த குருவை மட்டுமின்றி, குருவின் குருக்களையும் போற்றி வணங்கும் மரபு சீடர்களுக்கு உள்ளது. . தகுதிக்கேற்ப குருவை சில அடைமொழிகளுடன் அழைக்கப்படுவது இந்து சமய மரபு. அவைகள் சில கீழ்க்கண்டவாறு:
இதனையும் காண்க
பகுப்பு: இந்து சமயம் பகுப்பு: இந்துத் தத்துவங்கள் பகுப்பு: இந்திய மெய்யியல்
மாளவிகா சருக்கை
மாளவிகா சருக்கை (Malavika Sarukkai) பரத நாட்டியத்தில் சிறப்பு வாய்ந்த ஒரு இந்திய மரபுசார் நடனக் கலைஞா் ஆவார். இவா் 2002 ஆம் ஆண்டு சங்கீத் நாடக அகாதமி விருதினை பெற்றார். 2003 ஆம் ஆண்டில் இந்தியாவின் நான்காவது உயர்ந்த இந்திய குடிமகன் விருதான பத்ம சிறீ விருதை பெற்றார்.